Reis met 100 stories deur die Bybel en ontdek hoe dit alles oor Jesus gaan.
Hierdie oulike, interaktiewe Bybelstorieboek gee kinders die groot prentjie oor God se storie. My Bybelstorieboek oor Jesus bevat 100 stories wat heenwys na Jesus en is 'n opwindende reis deur die Bybel. Die prentjies word ook lewendig met die app wat gratis afgelaai kan word met 'n QR-kode in die boek.
Ook beskikbaar in Engels onder titel It's All About Jesus Bible Storybook.
Heath McPherson teken sonderlinge illustrasies en is 'n animasiekunstenaar. Hy het onder andere die illustrasies vir Oliver Chin se boek Timmy and Tammy's Train of Thought gedoen, asook 'n paar advertensies se animasie.
Die Bybel is 'n wonderlike Boek vol groot stories. Maar dit is nie net 'n klomp afsonderlike verhale oor 'n klomp uiteenlopende mense nie. Dit is een groot storie wat gaan oor God se Seun. Dit gaan alles oor Jesus.
Die Bybel begin met die skepping en Adam en Eva. Toe sonde die wêreld binnegekom het, het God beloftes gemaak aan Abraham … en toe aan Moses … toe Dawid … toe Salomo … en baie ander, soos Ester en Rut. Hy het belowe dat die Messias eendag sou kom en hulle sou red van sonde en alles uiteindelik weer sou herstel.